section_heading: Thriller, Motown 25, We Are the World i poslovna karijera (1982. − 1985.)
paragraph_text: Dok su Jackson i McCartney radili na dva hit singla "The Girl Is Mine" i "Say Say Say", sprijateljili su se. Često su posjećivali jedan drugog. U jednom razgovoru, McCartney je spomenuo Jacksonu milijune dolara koje zarađuje od svojih glazbenih kataloga; zarađivao je skoro 40 milijuna dolara godišnje od pjesama drugih izvođača. Sam Jackson se zatim počeo baviti poslovnom karijerom, prodajući i kupujući prava distribucije glazbe od mnogih izvođača. Malo kasnije, "Northern Song" (glazbeni katalog koji sadrži tisuće pjesama među kojim i skladbe Beatlesa) bio je na prodaji.Taraborrelli, str. 333.–337. Jackson je odmah pokazao zanimanje za katalog. Izjavio je: "Ne zanima me. Hoću te pjesme. Donesi mi te pjesme Branca (njegov pravni zastupnik)." Branca je zatim kontaktirao McCartneyjevog zastupnika koji je odgovorio da njegovog klijenta dražba ne zanima. Nakon što je Jackson započeo pregovore, McCartney je promijenio mišljenje i pokušao uvjeriti Yoko Ono da mu se pridruži u nadmetanju što je ona odbila tako da je i on sam odustao. Jackson je dobio ostatak konkurencije u pregovorima koji su trajali 10 mjeseci. Kupio je katalog za 47,5 milijuna dolara. Povodom toga, McCartney je izjavio: "Mislim da je lukavo napraviti tako nešto. Biti nečiji prijatelj i kupiti tepih na kojem stoje." Reagirajući na izjavu, biograf Randy Taraborrelli je rekao da je: "McCartney zarađivao milijune dolara od glazbe drugih ljudi. Imao je više novca od Jacksona u tom trenutku tako da se mogao nadmetati i ne brinuti hoće li njegov prijatelj kupiti."